PolyAgent/wiki_georgian_en_parallel_20231101 huggingface dataset:
დურუჯი

დურუჯი — მდინარე აღმოსავლეთ საქართველოში, ალაზნის მარცხენა შენაკადი, გაედინება ქალაქ ყვარელზე. იქმნება შავი და თეთრი დურუჯის შეერთებით კავკასიონის სამხრეთ კალთაზე. შავი დურუჯი იწყება მთა შავი კლდიდან, თეთრი დურუჯი — მთა ნინიკასციხის სამხრეთ კალთაზე. სიგრძე 27 კმ, აუზის ფართობი 103 კმ².
ზემო დინებაში აუზი მარაოსებრია. ხეობის ძლიერ დახრილი ფერდობების ზედა ნაწილი და ფსკერი მოგებულია თიხაფიქლების დაქუცმაცებული პროდუქტების სქელი ნაყარით, კალაპოტი ნაყარშია ჩაჭრილი. შუაწელში ხეობა ყუთის ფორმის ვიწრობს წარმოადგენს და ტყით არის შემოსილი. კალაპოტი კლდოვანი, ჩანჩქერიანი და ჭორომიანი აქვს. ქვემო დინებაში აუზი შედარებით ფართოა. ქალაქ ყვარლის მიდამოებში ხეობის ფსკერი მთლიანად უკავია გამოზიდვის კონუსს, რაზედაც მდინარე იტოტება ყვარელს ქვემოთ და რამდენიმე ღელის სახით მიემართება ალაზნისკენ.
დურუჯი ძირითადად საზრდოობს თოვლის და წვიმის წყლით და წყალმცირეა. საშუალო წლიური ხარჯი შეადგენს 1,06 მ³/წმ-ს. ხასიათდება წყალმოვარდნის რეჟიმით. დურუჯის ზემო დინებაში პერიოდულად იქმნება ტიპური სტრუქტურული ღვარცოფი, რომლის დროს ხარჯმა შეიძლება 200 მ³/წმ და მეტს მიაღწიოს. მთებიდან გამოაქვს კოლოსალური რაოდენობით ტალახად ქცეული მყარი მასალა და დიდ საფრთხეს უქმნის ქალაქ ყვარელს. ჩატარებულია ღონისძიებანი ღვარცოფის გასაუვნებლად.
ლიტერატურა
კახეთის მხარის მდინარეები
ალაზნის შენაკადები
ნოვომოსკოვსკის რაიონი (1923-2020)

ნოვომოსკოვსკის რაიონი (1923-2020)
ნოვომოსკოვსკის რაიონი — გაუქმებული რაიონი უკრაინაში, დნიპროპეტროვსკის ოლქში. მისი ფართობი 2 014 კმ² იყო. 2013 წლის აღწერის მონაცემებით რაიონის მოსახლეობა 74 567 ადამიანს შეადგენდა, ხოლო სიმჭიდროვე 38 კაცს კმ²-ზე. ნოვომოსკოვსკის რაიონის ადმინისტრაციული ცენტრი იყო ქალაქი ნოვომოსკოვსკი.
2020 წლის 17 ივლისს შეუერთდა ახლადშექმნილ ნოვომოსკოვსკის რაიონს.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
დნიპროპეტროვსკის ოლქის გაუქმებული რაიონები
ყირგიზეთის საპარლამენტო არჩევნები (1995)

ყირგიზეთის საპარლამენტო არჩევნები (1995)
1995 წლის ყირგიზეთის საპარლამენტო არჩევნები — რიგით მეორე საპარლამენტო არჩევნები დამოუკიდებელ ყირგიზეთში, რომელიც 1995 წლის 5 თებერვალს გაიმართა, მეორე ტური კი 19 თებერვალს ჩატარდა. არჩევნებში გამარჯვება ყირგიზეთის სოციალ-დემოკრატიულმა პარტიამ მოიპოვა, რომელმაც პარლამენტში ყველაზე მეტი, 14 მანდატი მოიპოვა 105-დან. ამომრჩეველთა აქტივობამ 76% შეადგინა.
შედეგები
სქოლიო
არჩევნები ყირგიზეთში
1995 წელი ყირგიზეთში
ბონდო (კონგოს დემოკრატიული რესპუბლიკა)

ბონდო (კონგოს დემოკრატიული რესპუბლიკა)
ბონდო — ქალაქი კონგოს დემოკრატიული რესპუბლიკის ქვემო უელეს პროვინციაში.
ქალაქი მდებარეობს მდინარე უელეს ჩრდილოეთ ნაპირზე. 2010 წლის მონაცემებით ქალაქის მოსახლეობა შეადგენს 18 118 კაცს.
ქალაქის აღმოსავლეთით მდებარეობს ბილის ტყე, სადაც 1996 წელს აღმოაჩინეს გიგანტური შიმპანზე ბილი.
სქოლიო
კონგოს დემოკრატიული რესპუბლიკის ქალაქები
სოფიერო

სოფიერო (შვედ. Sofiero) შვედეთის სამეფო ოჯახის ერთ-ერთი სასახლე იყო; მდებარეობს ჰელსინბორგიდან 5 კილომეტრში ჩრდილოეთით. თავდაპირველად ეს იყო ჰემანი სახელწოდებით სკაბელუკე, რომელიც 1864 წელს შვედეთის კრონპრინცმა ოსკარმა (მომავალმა მეფე ოსკარ II-მ) და მისმა ცოლმა სოფია ნასაუმ შეიძინეს. სასახლის მშენებლობა 1865 წელს დაიწყო. თანამედროვე სახე 1876 წელს მიიღო, როდესაც მეფედ ოსკარი აკურთხეს.
ისტორია
1905 წელს ოსკარ მეორის შვილიშვილმა, უფლისწულმა ადოლფმა, შემდგომში გუსტავ VI ადოლფმა და მისმა მეუღლემ, კრონპრინცესა მარგარიტა კონაუტელმა ეს სასახლე საქორწილო საჩუქრად მიიღეს.
მათ განაახლეს სასახლე და როდოდენდრონების ბაღი გააშენეს, რამაც სოფიეროს მსოფლიო აღიარება მოუტანა. უფლისწული გუსტავ ადოლფი შვედეთის მეფე 1950 წელს გახდა და სასახლეც 1973 წლამდე მეფისა და მისი მეორე მეუღლის ლედი ლუიზა მაუნტბეტენის ოფიციალურ საზაფხულო რეზიდენციად ითვლებოდა. მიიჩნეოდა, რომ ეს მეფის უსაყვარლესი სასახლე იყო; ჰელსინბორგში მისი გარდაცვალების შემდეგ, სოფიერო, გვირგვინოსნის სურვილით, ქალაქს ეანდერძა, რათა როგორც ადგილობრივნი, ისე ქალაქის სტუმრები მამულის სილამაზით დამტკბარიყვნენ, როგორც ოდესრაც მეფე ტკბებოდა.
დღევანდელობა
ჰელსინბორგიდან სოფიერომდე ავტობუსი საათში რამდენიმეჯერ დადის. მთავარი ღირსშესანიშნაობა დღეისათვის დიდებული ბაღებია, სადაც წარმოდგენილია როგორც ადგილობრივი, ასევე სხვადასხვა ადგილებიდან შეტანილი ფლორა. პარკში თანამედროვე ხელოვნების მცირე გამოფენაა.
ზაფხულობით დიდი ბალახოვანი ველები ცოცხალი კონცერტების გასამართად გამოიყენება.
სასახლეში განთავსებულია რესტორანი და კაფე; დარბაზს კი ხანდახან საგამოფენო გალერეის სახითაც იყენებენ.
შვედეთის ციხესიმაგრეები
ჰელსინბორგი
ვალენტინიანე III

ვალენტინიანე III
ფლავიუს პლაციდიუს ვალენტინიანუსი (ვალენტინიანე III-დ ცნობილი; დ. 2 ივლისი, 419 — გ. 16 მარტი, 455) — დასავლეთ რომის იმპერიის იმპერატორი 424-455 წლებში.
რესურსები ინტერნეტში
Mathisen, Ralph, „Valentinian III“, De Imperatoribus Romanis .
რომის იმპერატორები
დაბადებული 419
გარდაცვლილი 455
კიუეს მუნიციპალიტეტი

კიუეს მუნიციპალიტეტი — სასოფლო მუნიციპალიტეტი ესტონეთში, ჰარიუმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
ჰარიუმაას მუნიციპალიტეტები
იულიანე ანაზავრელი

იულიანე ანაზავრელი - მართლმადიდებელი ეკლესიის წმინდანი, ხსენების დღე არის ძველი სტილით 16 მარტი, ახალი სტილით - 29 მარტი.
მღვდელმოწამე იულიანე ანაზავრელი სირიის ანტიოქიაში ეწამა იმპერატორ მაქსიმიანე გალერიუსის (305- 311) ზეობისას. წმინდა იოანე ოქროპირის დროს იულიანეს ნაწილები ავადმყოფებს კურნავდა. წმინდა მღვდელმთავარი მასზე ლაპარაკობს 47-ე საუბარში.
ლიტერატურა
წმიდანთა ცხოვრება, ტომი I, თბილისი, 2001 წ.
IV საუკუნის ქრისტიანი წმინდანები
ბრაიტენფელდის ბრძოლა

ბრაიტენფელდის ბრძოლა (გერმ. Schlacht bei Breitenfeld; შვედ. Slaget vid Breitenfeld) — ბრძოლა ოცდაათწლიანი ომის მსვლელობისას პროტესტანტულ სახელმწიფოებსა და კათოლიკურ ლიგას შორის 1631 წლის 17 სექტემბერს.
შვედებმა, რომლებიც პროტესტანტთა ძირითად ნაწილს შეადგენდნენ, მეფე გუსტავ II ადოლფის მეთაურობით მოიპოვეს გადამწყვეტი გამარჯვება, რითაც გზა გაეხსნათ ცენტრალური და სამხრეთი გერმანიისაკენ. ბრძოლა გარდამტეხ მომენტად ითვლება ომის მიმდინარეობაში.
ლიტერატურა
ოცდაათწლიანი ომის ბრძოლები
შვედეთის ბრძოლები
გერმანიის ბრძოლები
Humanz

Humanz — ბრიტანული ვირტუალური ჯგუფ Gorillaz-ის მეხუთე სტუდიური ალბომი, რომელიც გამოიცა 2017 წლის 28 აპრილს. გამოცემის შესახებ ცნობილი გახდა 2017 წლის 23 მარტს, ჯგუფის ოფიციალურ Instagram-გვერდზე. ალბომი იწერებოდა ლონდონში, პარიზში, ნიუ-იორკში, ჩიკაგოში და იამაიკზე. მისი პროდიუსერები არიან Gorillaz, The Twilite Tone და რემი კაბაკა.
სიმღერების სია
შენიშვნები
"Submission"-ში აგრეთვე უკრავს გრემ კოქსონი.
"We Got the Power"-ში ბეკ-ვოკალს ასრულებს ნოელ გალაგერი.
სემპლები
"Saturnz Barz" - Interactive Planetarium (Scientific Toys Limited)
ჩარტები
სერტიფიცირებები
სქოლიო
2017 წლის ალბომები
Gorillaz-ის ალბომები
Parlophone-ის ალბომები
Warner Bros. Records-ის ალბომები
Lasioglossum accentum

Lasioglossum accentum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1924 წელს.
იხილეთ აგრეთვე
Lasioglossum-ის სახეობების სია
სქოლიო
accentum
თინათინ ქუთათელაძე

თინათინ ქუთათელაძე
თინათინ კონსტანტინეს ასული ქუთათელაძე (დ. 1910, ქუთაისი — გ. 1996) — ერთ-ერთი პირველი ქართველი ინჟინერ-მშენებელი ქალი. საქართველოს სსრ-ის დამსახურებული ინჟინერი (1960), სსრკ მინისტრთა საბჭოს პრემიის ლაურეატი 1982 წელი საქართველოს სახელმწიფო პრემიის ლაურეატი მეცნიერულ და ტექნიკურ დარგში 1987 წელი.
ბიოგრაფია
1932 წელს დაამთავრა საქართველოს საინჟინრო-სამშენებლო ინსტიტუტი. 1933 წლიდან მუშაობდა „კვებპროექტში“, „ახალმშენის“ სამშენებლო ტრესტის სამუშაოთა მწარმოებლად, „თბილმშენის“ სამშენებლო ტრესტის კანტორის უფროსად სსრკ-გერმანიის ომამდე იყო თბილისის საავიაციო ქარხნის მშენებლობის ჯერ სამშენებლო უბნის შემდეგ კი საწარმოო-ტექნიკური განყოფილების ხელმძღვანელი 1944-1947 წლებში ტრესტ „თბილმშენის“ მთის ინჟინერი და მმართველი. პირველი მოადგილე. 1947-1951 წლებში მუშაობდა თბილისის სტალინის სახელობის რაისაბჭოს აღმასკომის თავმჯდომარედ. 1951-1952 წლებში მსუბუქი მრეწველობის მინისტრის მოადგილედ მშენებლობის დარგში; თბილისის პარტიის საქალაქო კომიტეტში ხელმძღვანელობდა მშენებლობისა და საქალაქო მეურნეობის განყოფილებას: 1953–1958 წლებში იყო თბილისის მშრომელთა დეპუტატების საქალაქო საბჭოს აღმასკომის თავმჯდომარისრის მოადგილე, 1958 წლიდან -საქართველოს მშენებლობის სახელმწიფო კომიტეტის თავმჯდომარის პირველი მოადგილე. მიღებული აქვს სახელმწიფო ჯილდოები, მ. შ. ღირსების ორდენი 1995 წელს. დაკრძალულია საბურთალოს პანთეონში.
ლიტერატურა
საქართველოს არქიტექტორთა და მშენებელთა ენციკლოპედია, თბილისი, 2017. გვ.574-575
რესურსები ინტერნეტში
დაბადებული 1910
გარდაცვლილი 1996
ქართველი ინჟინრები
საქართველოს ღირსების ორდენის კავალრები
ქართველი ქალები
საბურთალოს პანთეონში დაკრძალულები
ქუთაისში დაბადებულები
საბჭოთა კავშირის კომუნისტური პარტიის წევრები
თ
სონორას უდაბნო

სონორას უდაბნო — უდაბნო ჩრდილოეთ ამერიკაში, აშშ-მექსიკის საზღვარზე. მოიცავს აშშ-ის არიზონასა და კალიფორნიის და მექსიკის სონორას, ქვემო კალიფორნიისა და სამხრეთ ქვემო კალიფორნიის დიდ ნაწილებს. უდაბნოს ფართობი 311 000 კმ²-ია და ჩრდილოეთ ამერიკის უცხელეს უდაბნოს წარმოადგენს. აქ გვხვდება რამდენიმე სახეობის უნიკალური ცხოველი და ფრინველი, მათ შორის კაქტუსი კარნეგია.
სონორას სუბ-რეგიონებს წარმოადგენს კოლორადოს, იუმასა და იუჰას უდაბნოები.
უდაბნოში გავრცელებულია ძუძუმწოვართა 60 სახეობა, ფრინველთა 350 სახეობა, ამფიბიების 20 და რეპტილიების 100 სახეობა, ასევე ადგილობრივ მცენარეთა 2000 სახოება.
სონორას უდაბნოში ამჟამად სახლობს ადგილობრივ ინდიელთა 17 ხალხი.
რესურსები ინტერნეტში
სონორას უდაბნოს მუზეუმი
სონორას უდაბნო და მისი სუბრეგიონები, რუკები და ფოტოები
სონორას უდაბნოს ასაკი
სონორას უდაბნოს აღწერა
სონორას უდაბნოს მოკლე გეოლოგიური მიმოხილვა
სონორას უდაბნო (World Wildlife Fund)
უდაბნოს სურათები
International Sonoran Desert Alliance
Sounds of the Sonoran Desert )
The Sonoran Desert Naturalist
სქოლიო
მექსიკის უდაბნოები
აშშ-ის უდაბნოები
ვოსკევაზის ეკლესია

ვოსკევაზის ეკლესია
ვოსკევაზის სურბ ჰოვანესის ეკლესია — VII-XII საუკუნის ბაზილიკა სოფელ ვოსკევაზში, არაგაწოტნის პროვინციაში, სომხეთი. ეკლესიას აქვს ჯვრის ფორმის ინტერიერი და მართკუთხა ექსტერიერი. 2009 წლიდან მიმდინარეობს სარესტავრაციო სამუშაოები.
გალერეა
ლიტერატურა
სომხეთის ეკლესიები
კონსტანტინე ჯავრიშვილი

კონსტანტინე ჯავრიშვილი
კონსტანტინე ვასილის ძე ჯავრიშვილი (დ. 1914 — გ. 1977) — ქართველი გეოლოგი, მთამსვლელი, სპელეოლოგი, ჟურნალისტი, მთარგმნელი, ლიტერატორი.
ჯავრიშვილის პაპის პაპის პაპა — ქაიხოსრო იყო მეფე ერეკლეს ზარბაზნის ოსტატი, მამა, ვასილ ჯავრიშვილი — საქართველოს დემოკრატიული რესპუბლიკის არმიის პოდპოლკოვნიკი. 1936 წელს დაამთავრა თბილისის სახელმწიფო უნივერსიტეტი. მუშაობდა მთიულეთის საძიებო-გეოლოგიური ექსპედიციის უფროსად, შახტის მთავარ გეოლოგად; ჟურნალ „დროშის“ განყოფილების გამგედ, საქართველოს მეცნიერებათა აკადემიის პრეზიდიუმის სწავლულ მდივნად, ქართული ენციკლოპედიის დედამიწის შემსწავლელ მეცნიერებათა რედაქციის გამგედ (1966-1974).
კონსტანტინე ჯავრიშვილი 1930-1940-იან წლებში ხელმძღვანელობდა ალპურ ასვლებს ლაღზწითზე, შინოზე, ქომიტოზე, თებულოსმთაზე, მყინვარწვერზე, გისტოლაზე, კათინთაუზე, თეთნულდზე, ჯანღაზე და სხვა მწვერვალებზე. 1944 წელს ხელმძღვანელობდა სამხედრო ნაწილების ასვლებს ირანის უმაღლეს მწვერვალზე — დემავენდზე. სსრკ-გერმანიის ომის წლებში იყო ამიერკავკასიის ფრონტის შტაბის სამთო-სათხილამურო მომზადების განყოფილების უფროსი. 1947-1956 წლებში იყო რეპრესირებული.
კონსტანტინე ჯავრიშვილმა შეადგინა გეოლოგიის ტერმინოლოგია (1941; გიორგი ლომთათიძესა და მ. ფოფხაძესთან ერთად), თარგმნა რუსულიდან ალექსანდრე ფერსმანის „გასართობი მინერალოგია“ (გიორგი ლომთათიძესთან ერთად), კონსტანტინე სიმონოვის „20 დღე უომრად“ (ა. ცინცაძესთან ერთად) და სხვა, ფრანგულიდან ონორე დე ბალზაკის „მამა გორიო“, ალბერ კამიუს „შავი ჭირი“, ჟიულ ვერნის „კაპიტან ჰატერასის მოგზაურობა და თავგადასავალი“. ავტორია ნარკვევებისა „მთები და ადამიანები“ (1970), „მე თბილისელი ვარ“ (1972).
იყო ქართულ ენაზე გამოსული ჟიულ ვერნის თხზულებათა მრავალტომეულის სარედაქციო კოლეგიის წევრი, საქართველოს მეციერებათა აკადემიის სპელეოლოგიური საბჭოს თავმჯდომარე (1969-1977). რედაქტორი სპელეოლოგიური კრებულებისა — „საქართველოს მღვიმეები და გამოქვაბულები“. საქართველოს ალპური კლუბის გამგეობის თავმჯდომარის მოადგილე, ტურიზმის თბილისის საქალაქო კლუბის გამგეობის თავმჯდომარე. დაკრძალულია საბურთალოს პანთეონში.
ლიტერატურა
დაბადებული 1914
გარდაცვლილი 1977
საბურთალოს პანთეონში დაკრძალულები
ქართველი გეოლოგები
ქართველი მთამსვლელები
ქართველი ჟურნალისტები
ქართველი მთარგმნელები
ქართველი ლიტერატორები
მარონიტები

მარონიტები — ქრისტიანული რელიგიური თემების წარმომადგენლები, რომლებიც ძირითადად ლიბანში ცხოვრობენ; ემორჩილებიან ვატიკანს; თემები წარმოიშვა სირიაში V-VI საუკუნეებში აღმოსავლური ეკლესიის განხეთქილების შედეგად (ლეგენდარული დამაარსებლის მარ მარონის სახელის მიხედვით). რელიგიურად ლიბანელი ქრისტიანები სხვადასხვა მიმდინარეობას მიეკუთვნებიან, თუმცა უმრავლესობა მარონიტები არიან – კათოლიციზმის ლიბანური ვერსიის მიმდევრები. ქრისტიანების გარდა, ლიბანის მთავარი ეთნო-რელიგიური ჯგუფები არიან სუნიტები, შიიტები და დრუზები.
რესურსები ინტერნეტში
მარონისტური კათოლიკური ეკლესიის ოფიციალური საიტი
ქრისტიანობა
ლიბანი
2068

2068
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
ფი (ასო)

ფი (ასო)
სიმბოლოდ გამოყენება
მცირე ასო φ (ან მისი სხვა ვარიანტი) ხშირად გამოიყენება, რათა წარმოაჩინოს შემდეგი:
ოქროს კვეთა 1.618033988749894848204586834... მათემატიკაში, ხელოვნებაში, და არქიტექტურაში.
ვიკიფორმულები
ბერძნული ასო „ფი“ მათემატიკურ ფორმულებში იწერება შემდეგი თეგებით;
<math>\Phi</math> — ;
<math>\phi</math> — .
ლიტერატურა
რესურსები ინტერნეტში
graphemica.com // Φ — greek capital letter phi
graphemica.com // φ — greek small letter phi
graphemica.com // ϕ — greek phi symbol
ღვრიის პირველი ზურგიანი კოშკი

ღვრიის პირველი ზურგიანი კოშკი — არქიტექტურული ძეგლი, თავდაცვითი ნაგებობა, მდებარეობს გორის მუნიციპალიტეტის სოფელ ღვრიაში, მაღალ მთაზე. აგებულია შუა საუკუნეებში.
კოშკი დგას მაღალ მთაზე და ნაგებია სხვადასხვა ზომის ფლეთილი ქვით სქელ დუღაბზე. წყობა სწორხაზოვანია.
კედლების სიმაღლე დაახლოებით 12-13 მეტრს აღწევს.
კოშკი სამხრეთით ზურგიანია. შესასვლელი აღმოსავლეთით, მეორე სართულიდანაა. დასავლეთით კედელში ნალისებრი ნიშია; აღმოსავლეთ და დასავლეთ კედლებში სწორკუთხა სარკმლები და სამ-სამი სათოფურია. კოშკის შიგნით ამოსულია დიდი ზომის ხეები. ამდენად სართულიანობის დადგენა შეუძლებელია. კედლებს ბზარები აქვს გაჩენილი. ტერიტორია სავსეა ჩამონაშალი ქვებით.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ., 201-202
გორის მუნიციპალიტეტის კოშკები
ასფარასთი

ასფარასთი — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 326 კაცი.
მკვლევარების აზრით სოფლის გეოგრაფიული სახელწოდება შედგება ორი კომპონენტისგან: „aspa“, რაც თურქულ ენაზე „გადასახლება“, „მთის უღელტეხილი, მთის გზა“; „ნეკერჩხალი“ ნიშნავს, ხოლო „rasta“ ირანულ ენაზე — „დასახლება, სოფელი“. ე. ი. „სოფელი მთის უღელტეხილზე, სოფელი მთის გზაზე “ .
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
Relayer

Relayer — ინგლისური პროგრესული როკ-ჯგუფ Yes-ის მეშვიდე სტუდიური ალბომი, რომელიც გამოვიდა 1974 წელს. იგი ჩაწერილია პატრიკ მორაზის მონაწილეობით, რომელმაც დროებით შეცვალა რიკ უეიკმენი. ბრიტანეთის ჩარტში ალბომმა #4, ხოლო აშშ-ში - #5 პოზიცია დაიკავა.
სიმღერების სია
ყველა სიმღერის ავტორები - ჯონ ანდერსონი, კრის სკუაირი, სტივ ჰაუ, ალან უაიტი და პატრიკ მორაზი, გარდა მითითებულისა.
პერსონალი
ჯონ ანდერსონი – ვოკალი
კრის სკუაირი – ბას გიტარა, ვოკალი
სტივ ჰაუ – გიტარა, ვოკალი
პატრიკ მორაზი – კლავიშები
ალან უაიტი – დასარტყმელი საკრავები, პერკუსია
სქოლიო
Yes-ის ალბომები
1974 წლის ალბომები
Atlantic Records-ის ალბომები
ალბომები როჯერ დინის გარეკანის დიზაინით
ალბომები ედი ოფორდის პროდიუსერობით
Senate Square (Saint Petersburg)

Senate Square (Saint Petersburg)
Senate Square, formerly known as Decembrists' Square (Площадь Декабристов) from the 1920s to 2008, and (formally) as Peter's Square (Петровская площадь), from 1782 to 1925, is a city square in Saint Petersburg, Russia. It is situated on the left bank of the Bolshaya Neva, in front of Saint Isaac's Cathedral. In 1925 it was renamed Decembrists' Square to commemorate the Decembrist Revolt, which took place there in December 1825.
The square is bounded by the Admiralty building to the east. On the west is the Senate Building and the Synod Building (now headquarters of the Constitutional Court of Russia). The Bronze Horseman monument, a statue honoring Peter the Great, has stood in the square since 1782 - whence the official name of "Peter's Square". On July 29, 2008, the square reverted to the name "Senate Square".
See also
List of squares in Saint Petersburg
Notes
References
Squares in Saint Petersburg
Tourist attractions in Saint Petersburg
Decembrists
ძიმუ

ძიმუ
იმპერატორი ძიმუ ან ძინმუ — იაპონიის ლეგენდარული დამაარსებელი და პირველი იმპერატორი. ეპოს კოძიკის მეორე განყოფილების თანახმად, იგი დაიბადა 711 წლის 1 იანვარს ჩვენ წელთაღრიცხვამდე და გარდაიცვალა ძვ. წ. 585 წლის 11 მარტს. სინტოიზმში ძიმუ ითვლება მზის ღმერთის, ამატერასუ ომიკამის, შვილიშვილად. თვითონ ძიმუ ითვლება მნიშვნელობით მეორე ღვთაებად.
ისტორიკოსთა უმრავლესობა უარყოფს ძიმუს არსებობას როგორც ასეთს და მთელს პერიოდს მასთან დაკავშირებულს. მისი არსებობა ისტორიულად არ დასტურდება. პირველი ისტორიულად დადასტურებული იაპონელი მონარქი არის იმპერატორი კიმეი (509–571).
ძიმუს ქმედებებზე არსებული მოთხრობები ასახავენ იაპონური ტომების მიგრაციის პროცესებს, ტომთა კავშირის შექმნას. მეცნიერება ამ პროცესებს ჩვენი ერის დასაწყისით ათარიღებს. ლეგენდა მოგვითხრობს, რომ ძიმუ ჰიმუკიდან, კიუსუს კუნძულიდან, საიდანაც მისი წინაპრები ციდან ჩამოვიდნენ, ილაშქრა კუნძულ ჰონსიუზე. იმპერატორ ძიმუს ძვ. წ. 660 წელს გამეფებასთან დაკავშირებულია იაპონიის ყველაზე ცბობილი დღესასწაული – კიგენსეცუ, რომლის ზეიმი დაიწყეს 1872 წელს და ზეიმობდნენ 11 თებერვალს.
ძიმუს გამეფების 2600 წლის აღსანიშნავად 1940 წლის 27 სექტემბერს იაპონიამ ხელი მოაწერა გერმანიასთან და იტალიასთან სამთა პაქტს. ოფიციალური პროპაგანდა აქტიურად იყენებდა ძიმუს დევიზს – „მსფოლიოს რვა კუთხის შეგროვება ერთი სახურავის ქვეშ” (ჰაკ-კო იტი-უ). ეს დევიზი გამოიყენებოდა სხვა ქვეყნებზე აგრესიის იდეოლოგიური გამართლებისთვის.
დღესასწაული გაუქმდა ამერიკული ოკუპაციური ძალების ბრძანებით იაპონიის მეორე მსოფლიო ომში დამარცხების გამო. იგი აღადგინეს 1966 წელს, თუმცა სხვა სახელი დაარქვეს – კენკოკუ კინენბი – სახელმწიფოს შექმნის დღე.
იხილეთ აგრეთვე
იაპონიის იმპერატორების სია
რესურსები ინტერნეტში
ძიმუს დეტალური პროფილი
ლეგენდა ძიმუს შესახებ
სქოლიო
დამფუძნებელი მონარქები
იაპონიის მითური იმპერატორები
ჩრდილო-აღმოსავლეთი სავონია

ჩრდილო-აღმოსავლეთი სავონია ― ფინეთის ჩრდილოეთ სავონიის რეგიონის ერთ-ერთი ქვერეგიონი 2009 წლიდან. 2021 წლის აღწერით ქვერეგიონის მოსახლეობა 6 711 ადამიანს შეადგენს.
მუნიციპალიტეტები
პოლიტიკა
2018 წლის ფინეთის საპრეზიდენტო არჩევნების შედეგები:
საული ნიინისტე — 60.9%
მატი ვანჰანენი — 10%
პაავო ვიაიურიუნენი —9.6%
ლაურა ჰუჰტასაარი — 6.4%
პეკა ჰაავისტო — 5.3%
მერია კიულიონენი — 4.4%%
ტუულა ჰაატაინენი — 3.2%
ნილს ტორვალდსი — 0.1%
იხილეთ აგრეთვე
ფინეთის ქვერეგიონები
სქოლიო
ფინეთის ქვერეგიონები
ჩრდილოეთ სავონიის გეოგრაფია
რუსთავი (ანსამბლი)

რუსთავი (ანსამბლი)
„რუსთავი“ — ანსამბლი, რომელიც დააარსა ანზორ ერქომაიშვილმა მეგობრებთან ერთად 1968 წელს. თავიდან ანსამბლი მხოლოდ მომღერლებისგან შედგებოდა. იმავე წელს მომღერლებს მოცეკვავეთა გუნდი შეუერთდა და დღემდე ერთიანი სახელით აგრძელებენ მოღვაწეობას. დაარსების დღიდან ანსამბლს გამართული აქვს 7000-ზე მეტი კონცერტი მსოფლიოს 80-მდე ქვეყანაში.
ანსამბლის რეპერტუარში შედის საქართველოს თითქმის ყველა კუთხის ცეკვები და სიმღერები. „რუსთავის“ ყოველ წევრს აქვს ძალზე დიდი შემოქმედებითი დატვირთვა. ქართული ხალხური სიმღერის სტრუქტურა განაპირობებს ანსამბლის წევრთა შემოქმედებით თანასწორუფლებიანობას, რაც თითოეული მომღერლისაგან მოითხოვს მაღალ პროფესიონალიზმს, ოსტატობასა და საშემსრულებლო კულტურას.
როგორც მომღერალთა, ასევე მოცეკვავეთა წარმოდგენების სტილი ტრადიციულია და ინარჩუნებს ისტორიულ კოლორიტს. ანსამბლის სამხატვრო ხელმძღვანელის ანზორ ერქომაიშვილისა და მთავარი ქორეოგრაფის ფრიდონ სულაბერიძის ხედვაა ანსამბლმა შეინარჩუნოს ეთნოგრაფიული გუნდის ფორმა და სტრუქტურა, ამავე დროს გადალახოს კუთხური კარჩაკეტილობა. ამ ხედვის შედეგია, რომ ანსამბლი საფუძვლიანად დაეუფლა მრავალდიალექტიანი ქართული მუსიკალური ფოლკლორული ცეკვისა და სიმღერის სტილსა თუ ჟანრობრივ მრავალფეროვნებას, რითაც აკადემიური საგუნდო კოლექტივის თვისებები შეიძინა.
ქართული ხალხური სიმღერების პოპულარიზაციის საქმეში შეტანილი განსაკუთრებული წვლილისთვის, ანსამბლი „რუსთავი“ დაჯილდოებულია ზაქარია ფალიაშვილის (1980), ალბერტ შვაიცერის (1986) და საქართველოს სახელმწიფო (1999) პრემიებით.
რესურსები ინტერნეტში
რუსთავი
ამაზონი
ქართული ანსამბლები
Leptogenys chelifer

Leptogenys chelifer — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Angry Machines

Angry Machines — ჯგუფ დიოს მეშვიდე სტუდიური ალბომი, გამოცემული 1996 წელს. იგი გამოვიდა ლეიბლზე Mayhem Records. ეს იყო დიოს უკანასკნელი სტუდიური დისკი, ჩაწერილი ვინი ეპისის მონაწილეობით.
სიმღერების სია
Institutional Man (დიო, ტრეისი ჯი, ვინი ეპისი) – 5:00
Don't Tell the Kids (დიო, ტრეისი ჯი, ეპისი) – 4:13
Black (დიო, ტრეისი ჯი, ეპისი, ჯეფ პილსონი) – 3:06
Hunter of the Heart (დიო, ტრეისი ჯი, ეპისი) – 4:06
Stay Out of My Mind (დიო, პილსონი) – 6:57
Big Sister (დიო, ტრეისი ჯი, ეპისი, პილსონი) – 5:27
Double Monday (დიო, ტრეისი ჯი, ეპისი) – 2:50
Golden Rules (დიო, ტრეისი ჯი, ეპისი) – 4:46
Dying in America (დიო, ტრეისი ჯი, ეპისი, პილსონი) – 4:31
God Hates Heavy Metal (დამატებითი სიმღერა) – 3:45
This is Your Life (დიო, ტრეისი ჯი) – 3:18
*დამატებითი სიმღერა შეტანილია ალბომის იაპონურ გამოცემაში
სქოლიო
1996 წლის ალბომები
დიოს ალბომები
ლუიზა მარგარეტ პრუსიელი

ლუიზა მარგარეტ პრუსიელი (დ. 25 ივლისი, 1860, პოტსდამი, გერმანია — გ. 14 მარტი, 1917, ლონდონი, დიდი ბრიტანეთი) — ჰოენცოლერნთა დინასტიის წარმომადგენელი და პრუსიის პრინცესა. დედოფალ ვიქტორიას უმცროსი ვაჟის, კონაქტის ჰერცოგ არტურის მეუღლე. შვედეთის მეფე კარლ XVI-ისა და დანიის დედოფალ მარგრეტე II-ის დიდი ბებია.
ბიოგრაფია
ლუიზა მარგარეტი დაიბადა 1860 წლის 25 ივლისს პოტსდამში. იგი იყო პრინც ფრიდრიხ კარლ პრუსიელისა და მისი მეუღლის, პრინცესა მარია ანა ანჰალტ-დესაუელის ასული. მამის მხრიდან იგი პრუსიის მეფე ფრიდრიხ ვილჰელმ III-ის შვილთაშვილი იყო, რის გამოც იგი დაბადებიდანვე პრუსიის პრინცესა იყო.
1879 წლის 13 მარტს იგი ცოლად შერთეს დიდი ბრიტანეთის დედოფალ ვიქტორიას შუათანა ვაჟს, კონაქტისა და სტრეთერნის ჰერცოგ არტურს. მათ ქორწინებას ბრიტანეთისა და გერმანიის სამეფო ოჯახების მრავალი წევრი ესწრებოდა. ჯვრისწერის შემდეგ ლუიზა მარგარეტს კონაქტისა და სტრეთერნის ჰერცოგინიის წოდებები მიენიჭა, რომელთაც იგი გარდაცვალებამდე ფლობდა.
არტურსა და ლუიზას ბედნიერი და ხანგრძლივი ქორწინება ჰქონდათ, რომელშიც ჰერცოგინიამ ორი გოგონა და ერთი ვაჟი გააჩინა. თავისი უფროსი ქალიშვილის ხაზით იგი დიდ ბებიად ერგება შვედეთის მეფე კარლ XVI-სა და დანიის დედოფალ მარგრეტე II-ს.
1911 წლის 13 ოქტომბერს არტური კანადის მეფისნაცვლად დაინიშნა, რის გამოც წყვილი ოტავაში გადასახლდა. რამდენიმეწლიანი ცხოვრების შემდეგ, 1916 წლის 11 ნოემბერს პარლამენტმა ჰერცოგს მეფისნაცვლობა მოუხსნა, ამიტომაც იგი ცოლ-შვილთან ერთად ლონდონში დაბრუნდა.
მათი ბრიტანეთში ჩასვლიდან მალევე ლონდონს გრიპის ეპიდემია მოედო და სულ მალე ლუიზა მარგარეტიც დაავადდა. ექიმებმა მისი გადარჩენა ვერ მოახერხეს და იგი 1917 წლის 14 მარტს, 56 წლის ასაკში გარდაიცვალა ლონდონში. მისი ქმარი მხოლოდ 1942 წელს აღესრულა, თუმცა იგი მეორედ აღარ დაქორწინებულა.
შვილები
მარგარეტი (1882-1920), ცოლად გაჰყვა შვედეთის კრონპრინც გუსტავ ადოლფს (შემდეგში მეფე გუსტავ VI), რომელთანაც შეეძინა ხუთი შვილი, მათ შორის კრონპრინცი გუსტავ ადოლფი და დანიის დედოფალი ინგრიდი;
არტური (1883-1938), სამხრეთ აფრიკის გენერალ-გუბერნატორი. ცოლად შეირთო თავისი ბიძაშვილი, ფაიფის ჰერცოგინია ალექსანდრა დაფი, რომელთანაც შეეძინა ერთი ვაჟი;
პატრიცია (1886-1974), ცოლად გაჰყვა სერ ალექსანდერ რამზის, რომელთანაც შეეძინა ერთი ვაჟი.
ლიტერატურა
"Royal Marriage Bells" (PDF), The New York Times, London, 13 March 1879.
დაბადებული 25 ივლისი
დაბადებული 1860
გარდაცვლილი 14 მარტი
გარდაცვლილი 1917
ჰოენცოლერნები
გრიპით გარდაცვლილები
დედოფალ მარია ლუიზას ორდენის კავალრები
წმინდა ეკატერინეს ორდენის კავალრები
ვიქტორიასა და ალბერტის ორდენის კავალრები
კლდეკარი (ჟურნალი)

კლდეკარი (ჟურნალი)
„კლდეკარი“ — ქალაქ გორის სალიტერატურო-პუბლიცისტური ჟურნალი. გამოდიოდა 1991-2004 წლებში. ჟურნალის რედაქტორი იყო ოთარ ჩხეიძე.
„კლდეკარი“ იყო მემკვიდრე გორის სალიტერატურო ალმანახების „მერანისა“ და „ლიახვისა“, რომლებიც 1956-1990 წლებში გამოდიოდა.
„კლდეკარი“ არც ავტორთა და არც თემატიკის თვალსაზრისით არ შემოიფარგლებოდა ქალაქ გორითა და მისი შემოგარენით. ჟურნალში ქვეყნდებოდა აგრეთვე ცნობილი ქართველი მწერლების ნაწარმოებები და თარგმანები საზღვარგარეთის ლიტერატურიდან.
ლიტერატურა
„ქართული მწერლობა“ — გამომცემლობა „დილა“, გვ. 29, თბ., 2011.
საქართველოს ჟურნალები
ქართულენოვანი ჟურნალები
დარახველიძე

დარახველიძე შეიძლება აღნიშნავდეს:
ალექსანდრე დარახველიძე — მოცეკვავე, ქორეოგრაფი
გიორგი (ბუხუტი) დარახველიძე — მოცეკვავე
დავით დარახველიძე — ინჟინერი, თანამდებობის პირი
შალვა კრინიცკი (დარახველიძე) — პათოლოგანატომი
ცაცა დარახველიძე — პოლიტიკური აქტივისტი
ქართული გვარები